	        
	[image: ]

	[image: ]
	
REPUBLIKA HRVATSKA
BJELOVARSKO-BILOGORSKA ŽUPANIJA
GRAD ČAZMA
GRADONAČELNIK



[bookmark: _Hlk124322092]KLASA: 008-01/23-01/01
URBROJ: 2103-2-02/01-23-1
Čazma, 11.01.2023.

Na temelju članka 39. Zakona o elektroničkim medijima („Narodne novine“, broj 111/21.) i članka 50. Statuta Grada Čazme („Službeni vjesnik“, broj 13/21.), Gradonačelnik Grada Čazme, dana 11.01.2023. godine, donosi

ODLUKU
o raspisivanju Javnog poziva za financiranje programskih sadržaja elektroničkih medija u 2023. godini


Članak 1.

Raspisuje se Javni poziv za financiranje programskih sadržaja elektroničkih medija u 2023. godini.

Članak 2.

Predmet Javnog poziva je javno prikupljanje prijava za financiranje programskih sadržaja elektroničkih medija od interesa za Grad Čazmu u 2023. godini. Elektronički mediji su audiovizualni programi, radijski programi i elektroničke publikacije (portali).

U okviru ovog Javnog poziva financirat će se programski sadržaji od interesa za Grad Čazmu i građane Grada Čazme.

Javni poziv i pripadajući obrasci bit će objavljeni na službenim mrežnim stranicama Grada Čazme - www.cazma.hr.

Članak 3.

Ova Odluka stupa na snagu danom donošenja i objavit će se na službenim mrežnim stranicama Grada Čazme.

